**Csörnyeföld** Kö**zség Önkormányzata Képviselőtestületének**

**10/ 2014. (XI.17.) önkormányzati rendelete**

**szociális célú tűzifa juttatásáról**

Csörnyeföld Község Önkormányzata Képviselőtestülete, az Alaptörvény 32. cikk (1) bekezdés a) pontjában meghatározott eredeti jogalkotói hatáskörben, Magyarország helyi önkormányzatairól szóló 2011. évi CLXXXIX. törvény 42.§-ában meghatározott feladatkörében eljárva a települési önkormányzatok szociális célú tüzelőanyag vásárláshoz kapcsolódó kiegészítő támogatatásáról szóló 46/2014. (IX.25.) BM. rendelet (a továbbiakban: BM rendelet) végrehajtására a következőket rendeli el:

1. § (1) A rendelet hatálya Csörnyeföld Község közigazgatási területén - a polgárok személyi adataink és lakcímének nyilvántartásáról szóló törvény szerinti - bejelentett lakóhellyel, állandó lakcímmel rendelkező, a szociális törvény 3. §-ban meghatározott személyekre terjed ki.

(2) Az önkormányzat térítésmentesen tűzifát biztosít azon szociálisan rászoruló személynek, aki a községben bejelentett állandó lakóhelyén életvitelszerűen él, és az e rendeletben meghatározott egyéb feltételeknek megfelel.

2.§. A benyújtott kérelmek elbírálásáról a képviselőtestület dönt úgy, hogy az egy családnak adható támogatás mértéke a 3 m3 fát nem haladhatja meg.

3.§. (1) Szociális célú tűzifa juttatást kérelmezhet az a személy, akinek háztartásában együtt élő személyek egy főre eső jövedelme nem haladja meg az öregségi nyugdíj mindenkori legkisebb összegének 130 %-át (jelenleg 37 050 Ft), egyszemélyes háztartás esetén az öregségi nyugdíj mindenkori legkisebb összegének 150%-át (jelenleg 42 750Ft), és a háztartás tagjai egyikének sincs vagyona.

(2) Jelen rendelet keretében vagyonnak számít: értékesíthető személygépkocsi, mezőgazdasági gép, motorkerékpár, ingatlan, termőföld. Nem számít vagyonnak a kérelmező által lakott ingatlan.

(3) Az azonos lakóingatlanban élő személyek közül csak egy kérelmező részére állapítható meg a támogatás.

(4) A kérelem elbírálásához a havi rendszerességgel járó jövedelem esetén a kérelem benyújtását megelőző hónap jövedelmét, a nem havi rendszerességgel szerzett, illetve vállalkozásból származó jövedelem esetén a kérelem benyújtását közvetlenül megelőző 12 hónap alatt szerzett jövedelem egyhavi átlagát kell figyelembe venni.

(5) A szociális célú tűzifa igénylésére irányuló kérelmek elbírálásánál előnyben kell részesíteni azt a kérelmezőt, aki az alábbi körülmények közül valamely feltételnek megfelel:

a) aktív korúak ellátására jogosultak,

b) időskorúak járadékára jogosultak,

c) adósságkezelési támogatáshoz kapcsolódó adósságcsökkentési támogatásra jogosultak,

c) lakásfenntartási támogatásra jogosultak,

d) a gyermekek védelméről és a gyámügyi igazgatásról szóló 1997. évi XXXI. törvényben szabályozott halmozottan hátrányos helyzetű gyermeket nevelő család.

4.§. (1) A támogatás iránti kérelmeket e rendelet 1.sz. melléklete szerinti formanyomtatványon kell benyújtani, első alkalommal 2014. december 1. napjáig, második alkalommal 2015. január 31-ig. A másidik határidő elmulasztása jogvesztő.

(2) A jogosultság és a kérelemben foglaltak valódiságának ellenőrzésére az eljárás során környezettanulmány készíthető.

(3) Amennyiben a jogosult az e rendelet alapján részére biztosított tűzifát értékesíti, vagy utólag megállapításra kerül, hogy azt nem a jogosult igényelte és kapta, a következő évek során ugyanezen jogcímen való juttatás igénylésekor kizárható.

5.§. Jelen rendelet 2014. november 18. napján lép hatályba.

Csörnyeföld, 2014. november 17.

 Simon Zoltán Dr. Ratkovics Ágnes

 polgármester jegyző

Rendeletet a mai napon kihirdettem.

Csörnyeföld, 2014. november 17.

 Dr. Ratkovics Ágnes

 jegyző

1. melléklet a 10/2014.(XI.17.) Önkormányzati rendelethez

***KÉRELEM***

***SZOCIÁLIS CÉLÚ TÜZIFA IGÉNYLÉSÉHEZ***

Személyi adatok

1. Név: …………………………………………………………….……………………………………

2. Születési név: …………………………………………………………………………………………….

3. Születési hely és idő:………………………………………………………TAJ szám:.............................

4. Anyja neve: ……………………………………………………………………………………………...

5. Az igénylő bejelentett állandó lakóhelyének címe: …………………………………...…………………

6. Ha az ellátást igénylő nem cselekvőképes, a törvényes képviselő neve: ………………………………..

7. A törvényes képviselő bejelentett lakóhelyének címe: ………………………………………....………..

8. Az igénylővel egy lakóingatlanban élők száma: ............. fő.

|  |  |  |  |  |  |
| --- | --- | --- | --- | --- | --- |
| 9. A 8. pontban szereplő személyek adatai (kérelmező adatait itt nem kell feltüntetni): **Név** /lánykori név is/  | **Családi állapot**  | **Kérelmezőhöz fűződő kapcsolat** /pl. házastárs, élettárs, gyermek stb./  | **Születési idő** /év, hó, nap/  | **Anyja neve**  | **Foglalkozása**  |
| a)  |
| b)  |
| c)  |
| d) |
| e) |

Kelt: Csörnyeföld, 2014…………………

 …………………..

 Kérelmező aláírása